
SCRISOARE DE AȘTEPTĂRI
a autorității publice tutelare privind performanțele SC SALUBRITATE BRANESTI SRL și ale organelor de administrare și conducere ale acesteia pentru o perioada de patru ani, 2026 – 2030






Prezenta Scrisoare de Aşteptări este întocmită în conformitate cu prevederile O.U.G. nr. 109/2011 privind guvernanţa corporativă a întreprinderilor publice, cu modificările şi completările ulterioare, aprobată prin Legea nr. 111/2016, precum şi cu prevederile cuprinse în H.G. nr. 722/2016 pentru aprobarea normelor metodologice de aplicare a unor prevederi din OUG nr. 109/2011

I. [bookmark: _bookmark0]Rezumatul contextului strategic în care întreprinderea publică funcționează și clasificarea SC Salubritate Branesti SRL
Societatea este constituita  cu raspundere limitata cu asociat unic, in baza Legii nr.31/1990 si art.81 Legea 215/2001, avand capital integral al unitatii administratriv teritoriale Comuna Branesti, societate infiintata prin reorganizarea pe cale administrativa a serviciului public de salubritate de interes local subordonat autoritatii administratiei publice locale, care a avut in administrare si in exploatare activitatea si serviciile de utilitate publica in domeniul salubrizarii localitatii, in baza Hotararii Consiliului Local al Comunei Branesti nr. 1/2007. 
Societatea este “operator” in sensul Legii 51/2006 cu statut de societate reglementata de Legea 31/1990, astfel incat in baza art.31 din Legea 51/2006, contractul de delegare a gestiunii serviciilor de salubrizare a localitatii se va putea atribui direct acestei societati, ca operator. Gestiunea delegată a serviciilor de utilitate publica de salubrizare, implică concesionarea către operator (respectiv catre societatea constituita prin prezentul act) a sistemelor de utilităţi publice aferente serviciului de salubritate delegat, precum şi dreptul şi obligaţia acesteia de a administra şi de a exploata aceste sisteme.
Domeniul principal de activitate al societăţii îl reprezintă COD CAEN   3811- Colectarea deşeurilor nepericuloase. 

Societatea va desfasura si alte activitati codificate conform clasificarii activitatilor din economia nationala (CAEN), dupa cum urmeaza :
3700 Colectarea si epurarea apelor uzate                                               
3812 Colectarea deseurilor periculoase                                  
3821 Tratarea si eliminarea deseurilor nepericuloase                    
3822 Tratarea si eliminarea deseurilor periculoase                      
3832 Recuperarea materialelor reciclabile sortate
3900 Activitati si servicii de decontaminare
4677 Comert cu ridicata al deseurilor si resturilor
8121 Activităţi generale de curăţenie a clădirilor
8122 Activităţi specializate de curăţenie
8129 Alte activităţi de curăţenie
4941 Transporturi rutiere de mărfuri

II. [bookmark: _bookmark1][bookmark: _Hlk225250593]Viziunea generală a autorității publice tutelare cu privire la misiunea şi obiectivele SC Salubritate Branesti SRL 
Viziunea generală a autorității publice tutelare pentru SC Salubritate Branesti SRL este de a asigura cetățenilor comunei Branesti promptitudine și calitate pentru serviciile oferite, folosind personal de specialitate dedicat profesiei.

Servicii oferite interesului public :


· Colectarea deseurilor menajere
· Maturatul manual 
· Maturatul mecanizat
· Colectarea deseurilor in container
· Deszapezire
· Stropitul, udatul si spalatul carosabilului
· Colectarea crengilor si deseurilor vegetale
· Colectarea deseurilor biodegradabile
· Udare si igienizare spatii publice
· Colectarea deseurilor reciclabile, precum si a deseurilor menajere de la persoanele fizice .

Misiunea societatii , din perspectiva autorității tutelare, este ca aceasta să contribuie la creșterea calității vieții locuitorilor din comuna Branesti, în domeniul principal de activitate, prin acoperirea serviciilor existente și viitoare ale comunei și prin realizarea unor servicii de înaltă calitate.
Punctele centrale ale misiunii constau în asigurarea serviciilor prestate către populație în termeni de eficiență și eficacitate, din punct de vedere tehnic și economic.
Obiectivele societatii, din perspectiva autorității tutelare, sunt după cum urmează:
· Creșterea eficienței Regiei,
· Creșterea calității serviciilor publice prestate către populație și promptitudine în execuție,
· Realizarea de proiecte și lucrări de calitate pe segmentul principal de activitate, modernizare și întreținere străzi, menținerea unui tarif optim raportat la costuri și serviciile oferite și optimizarea cheltuielilor,
· Menținerea certificărilor avute și obținerea de noi acreditări, cu scopul de aliniere la cerințele legislative
· Dezvoltarea și implementarea unei politici de sănătate și securitate în muncă (SSM) ;
· Consolidarea sistemului de control intern managerial,
· Urmărirea de către administratori și directori a modului de implementare a recomandărilor propuse în Rapoartele de audit intern,
Obiectivele enunțate anterior sunt menite a conferi societatii stabilitate financiară, în condiții de prudență fiscal-bugetară. Viziunea, misiunea și obiectivele trasate de Autoritatea Publica Tutelara pentru SC Salubritate Branetsi SRL sunt în sensul dezvoltării continue a societatii , care să aducă plus valoare în piață și să îndeplinească obiectivele de eficiență, calitate și promptitudine în prestarea serviciilor către locuitorii municipiului.

III. [bookmark: _bookmark2]Încadrarea SC Salubritate Branesti SRL într-una din categoriile de scopuri ale întreprinderii publice

Consiliul Local al comunei Branesti, ca autoritate contractanta, a atribuit societatii, delegarea serviciului public de salubrizare al comunei Branesti in baza Hotararii  Consiliului Local, 
Serviciul de salubrizare cuprinde urmatoarele activitati:
a) Colectarea,   precolectarea,   transportul  si  depozitarea  rezidurilor  solide,  cu exceptia deseurilor toxice, periculoase si a celor cu regim special;
b) Preselectarea si organizarea reciclarii deseurilor;
c)  Maturatul, spalatul, stropirea si intretinerea cailor publice
d) Curatarea si transportul  zapezii de pe  caile publice  si mentinerea in functiune a acestora pe timp de polei sau de inghet
Autoritatile  publice  locale, prin modul de organizare  si desfasurare  a activitatii serviciilor  publice   de  salubrizare,   sunt  obligate   sa  asigure  realizarea   urmatoarelor
obiective:
a) imbunatatirea  conditiilor  de viata  ale cetatenilor  prin  sustinerea  dezvoltarii economice  a  localitatilor,   stimularea   mecanismelor   economiei   de  piata   si  a  unei infrastructuri edilitare modeme;
b) promovarea calitatii si eficienta activitatilor de salubrizare;
c) dezvoltarea durabila a serviciilor;
d) protectia mediului inconjurator.
Serviciul  local  de  salubrizare  este  parte  componenta  a  serviciilor  publice  de utilitati comunitare si are ca obiectiv principal protectia sanatatii oamenilor si a mediului impotriva efectelor dunatoare  generate de colectarea,  transportul,  tratarea,  reciclarea si depozitarea  deseurilor  urbane.  Serviciul local de salubrizare  este organizat,  coordonat, reglementat, condus, si controlat de autoritatile publice locale.

IV. [bookmark: _bookmark3]Politica de dividende şi de vărsăminte din profitul net aplicabilă întreprinderii publice

Profitul se repartizează în conformitate cu prevederile OG nr. 64/2001, privind repartizarea profitului la societățile naționale, companiile naționale şi societățile comerciale cu capital integral sau majoritar de stat, precum şi la regiile autonome, cu modificările și completările ulterioare. 
Așteptările autorității publice tutelare sunt de respectare a prevederilor legale existente la momentul numirii conducerii, precum și a celor aplicabile cu apariție ulterioară acestui moment.  Totodată, vor fi avute în vedere și următoarele obiective:
1. Menținerea unui echilibru între necesitatea de compensare a acționarilor prin dividende și cerințele de finanțare din surse proprii ale societății pentru proiecte de investiții sau dezvoltare;
2. Corelația dintre profitul distribuit ca dividende și partea din acest profit care are suport monetar, după ajustarea elementelor nemonetare. Aceasta urmărește să evite decapitalizarea societății în cazul unei discrepanțe între profitul distribuit și resursele financiare disponibile.
3. Posibilitatea de a asigura un randament al dividendelor comparabil cu cel al altor companii similare și de a păstra valoarea dividendului pe acțiune apropiată față de perioada precedentă.

V. Politica de investiții aplicabilă întreprinderii publice

Politica de investiții așteptată trebuie să cuprindă un set de principii bine definite, care să ghideze alocarea resurselor financiare în proiecte și active cu cele mai bune perspective de creștere și rentabilitate a afacerii. O astfel de politică se caracterizează prin:
1. analiză riguroasă - deciziile de investiții sunt bazate pe o evaluare detaliată a riscurilor și oportunităților, utilizând metode de analiză financiare și economice;
2. aliniere cu misiunea organizației - asigurarea că investițiile, ca parte a viziunii managementului, sunt în concordanță cu misiunea generală a companiei, contribuind la sustenabilitatea și succesul său pe termen lung;
3. obiective clare – definirea precisă a obiectivelor de investiții, cum ar fi creșterea capitalului, obținerea unui venit constant sau protejarea împotriva inflației;
4. diversificare - alocarea resurselor în mai multe tipuri de active sau proiecte pentru a minimiza riscurile și a maximiza randamentele;
5. gestionarea riscurilor - implementarea de măsuri și instrumente pentru identificarea, monitorizarea și controlul riscurilor asociate cu investițiile;
6. performanță monitorizată - evaluarea continuă a performanței investițiilor pentru a se asigura că acestea îndeplinesc obiectivele stabilite și ajustarea strategiei în funcție de schimbările de pe piață și de evoluția economică;
7. flexibilitate și adaptabilitate - capacitatea de a ajusta politica de investiții în funcție de noi oportunități sau riscuri emergente, păstrând, în același timp, alinierea cu obiectivele pe termen lung.
O politică de investiții performantă asigură un echilibru adecvat între risc și randament, prin diversificarea investițiilor și monitorizarea continuă a performanței acestora. Astfel, se obțin rezultate financiare stabile și sustenabile, contribuind la realizarea obiectivelor strategice ale întreprinderii.

VI. [bookmark: _bookmark5]Dezideratele autorității publice tutelare cu privire la comunicarea cu organele de administrare şi conducere ale societatii

Autoritatea tutelară dorește să sprijine activitatea societatii într-un mod constructiv și transparent și să lucreze îndeaproape cu membrii organelor de administrare și conducere pentru a identifica modalități de îmbunătățire a performanțelor societatii și de gestionare eficientă a acesteia.
Organele de administrare și conducere ale întreprinderii publice vor transmite autorității publice tutelare informațiile referitoare la orice aspect al funcționării societatii, în concordanță cu prevederile legale și ori de câte ori autoritatea transmite o solicitare scrisă în acest sens.

Orice deviere de la indicatorii de performanță stabiliți trebuie notificată autorității publice tutelare, în cel mai scurt timp posibil, de îndată ce organele de administrare și conducere ale întreprinderii publice determină că o astfel de deviere este foarte probabilă.
În cazul imposibilității atingerii/abaterii de la îndeplinirea obiectivelor și a indicatorilor de performanță stabiliți în contractele de mandat, membrii Consiliului au obligația de a notifica în scris autoritatea publică tutelară cu privire la cauzele care au determinat nerealizarea acestora și impactul asupra obiectivelor și indicatorilor de performanță.
În cadrul Consiliului de administrație și a comitetelor consultative constituite în cadrul Consiliului se analizează situația financiară a societatii, perspectivele și evoluțiile, premisele și gradul de realizare a indicatorilor de eficiență și performanță stabiliți prin Planul de administrare ca instrument de conducere.
Indicatorii de performanță din Planul de administrare se raportează semestrial, stabilirea gradului de îndeplinire se face după aprobarea situațiilor financiare anuale.
Membrii Consiliului de administrație au obligația să întocmească și să înainteze autorității publice tutelare informațiile din raportările prevăzute de Ordonanța de urgență a Guvernului 109/2011 privind guvernanța corporativă a întreprinderilor publice, cu modificările și completările ulterioare.

VII. [bookmark: _bookmark6]Condiţii privind calitatea şi siguranţa serviciilor

Autoritatea publică tutelară se așteaptă de la viitorii administratori ai societății să își asume și să se asigure că sunt pe deplin îndeplinite funcțiile managementului calității: 
1. Planificarea calității - funcția de planificare se constituie din procesele care definesc principalele obiective ale societății în domeniul calității, resursele și mijloacele necesare realizării acestora. Planificarea obiectivelor și acțiunilor ce vor fi întreprinse pe linia calității poate fi, în funcție de nivelul la care sunt stabilite obiectivele, strategică sau operativă. Prin planificarea strategică sunt formulate principiile de baza, orientările generale ale societății în domeniul calității, care se vor regăsi în politica calității pe care o adopta conducerea superioară, iar concretizarea acestora se realizează la nivel operativ prin planificarea operațională. Tot la acest nivel se desfășoară planificarea interna și cea externă a calității societății. Planificarea internă urmărește stabilirea caracteristicilor produselor la nivelul cerințelor utilizatorilor și dezvoltarea proceselor care să facă posibilă realizarea  acestor caracteristici. Prin planificarea externă se identifică clienții și se stabilesc cerințele. Informațiile necesare se obțin din studiile de marketing.
2. Organizarea activităților care asigură calitatea - se realizează prin determinarea structurilor administrative, alocarea resurselor și aplicarea sistemelor și metodelor care vor permite realizarea calității propuse. 
3. Coordonarea activităților prin care se asigură calitatea - procesele prin care se armonizează deciziile și acțiunile societății și ale subsistemelor sale referitoare la calitate, în scopul realizării obiectivelor definite prin sistemul calității. Asigurarea unei coordonări eficiente este condiționată de existența unei comunicări bilaterale și multilaterale adecvate, în toate procesele care vizează managementul calității. 
4. Antrenarea personalului pentru realizarea obiectivelor calității – scop în care conducerea societății inițiază o serie de acțiuni prin care se mobilizează întregul personal la realizarea obiectivelor planificate în domeniul calității. Antrenarea salariaților se face prin motivare.
5. Ținerea sub control a calității - este asigurată prin activitățile de supraveghere a desfășurării proceselor și de evaluare a rezultatelor în domeniul calității în fiecare fază a procesului de execuție a produsului/serviciului, în scopul eliminării eventualelor deficiențe și prevenirii apariției acestora în fazele următoare ale procesului de adăugare de valoare. 
6. Asigurarea calității - prin realizarea unor obiective interne și externe. Astfel, activitățile desfășurate pentru asigurarea calității în interiorul societății au ca scop să ofere garanții conducerii că va fi obținută calitatea dorită. Asigurarea externă a calității se realizează în cadrul unor activități desfășurate cu scopul de a da încredere clienților că sistemul de calitate al furnizorului permite obținerea calității cerute.
7. Îmbunătățirea calității - prin activitățile desfășurate în fiecare fază de realizare a serviciilor în vederea îmbunătățirii performanțelor tuturor proceselor și rezultatelor acestor procese, pentru a asigura o satisfacere mai bună a nevoilor clienților, în condiții de eficiență. Se urmărește, așadar, obținerea unui nivel al calității superior celui planificat. 

VIII. [bookmark: _bookmark7]Etică, integritate şi guvernanță corporativă în cadrul SC Salubritate Branesti SRL

Atribuțiile Consiliului de Administrație sunt cele prevăzute de Legea societăților, nr. 31/1990, Actul Constitutiv al Societății, contractele de mandat și legislația specifică domeniului de activitate al societății. 
● Așteptările autorității publice tutelare în domeniul eticii, integrității și guvernanței corporative au drept fundament câteva valori și principii care trebuie să guverneze comportamentul etic și profesional al administratorilor: 
1. Etica managerială - administratorii societății vor respecta Codul de Etica. Mai mult, vor lua și aplica decizii care au impact asupra angajaților angajații ținând cont de recompensarea identică pentru contribuție identică, un principiu universal de etică manageriala. În plus, administratorii vor acționa întotdeauna în favoarea intereselor societății. În situația în care nu există un Cod de etică, administratorii vor avea ca sarcină imediată elaborarea și aprobarea unui astfel de document.
2. Etica în societate - administratorii vor implementa mecanisme interne de etică, antifraudă și anticorupție. Acestea vor avea ca scop să asigure declararea, identificarea și tratarea corectă a conflictelor de interese, monitorizarea achizițiilor, independența și transparența deciziilor, controale eficiente ale procedurilor și proceselor interne, evitarea fraudelor, mitei, foloaselor necuvenite. 
3. Profesionalismul - toate atribuțiile administratorilor societății trebuie îndeplinite cu maximum de eficiență și eficacitate, la nivelul de competență necesar și în cunoștință de cauză în ceea ce privește reglementările legale. Administratorii vor depune diligențele necesare pentru creșterea continua a nivelului lor de competență si pentru creșterea nivelului de competență al angajaților societății. 
4. Imparțialitatea și nediscriminarea - administratorii sunt obligați să aibă o atitudine obiectivă, neutră față de orice interes politic, economic, religios sau de altă natură în exercitarea atribuțiilor funcției. Le este interzis să solicite sau să accepte, direct ori indirect, vreun avantaj ori beneficiu moral sau material, sau să abuzeze de funcția pe care o dețin.
5. Libertatea de gândire și de exprimare - administratorii pot să-și exprime și să-și fundamenteze opiniile, cu respectarea ordinii de drept și a bunelor moravuri. Aceeași regulă trebuie cascadată și protejată la nivelul tuturor angajaților. 
6. Corectitudinea – administratorul, în exercitarea mandatului, trebuie să respecte legislația în vigoare și normele sociale de conviețuire, întreținând un mediu favorabil activității profesionale.  
7. Deschiderea și transparența - în exercitarea funcției administratorii trebuie să manifeste deschidere către dialog și să caute cele mai bune soluții în mod transparent și nediscriminatoriu.  
8. Confidențialitatea - administratorul trebuie să garanteze confidențialitatea informațiilor care se află în posesia sa. Consiliul de administrație este un organ de conducere colectiv, iar comunicările și opiniile transmise în exterior se fac conform prevederilor legale și regulamentului propriu. 
Etica în activitatea Consiliului de Administrație asigură transparența și responsabilitatea deciziilor, consolidând încrederea publicului și a părților interesate. Respectarea principiilor etice previne conflictele de interese și promovează un comportament integru, esențial pentru guvernanța corporativă eficientă. Prin adoptarea unui cod etic strict, consiliul de administrație contribuie la dezvoltarea unei culturi organizaționale bazate pe corectitudine și respect reciproc.
● În privința guvernanței corporative, autoritatea publică tutelară așteaptă ca administratorii să furnizeze servicii publice de calitate, să extindă aria clienților și să elaboreze rapoarte periodice referitoare la rezultatele și performanțele societății. În egală măsură, tot în sensul asigurării respectării normelor de guvernanță corporativă în societate, acționarii așteaptă ca, în cel mai scurt timp, administratorii să elaboreze un plan de administrare care să conducă la realizarea obiectivelor propuse. 
Așteptările autorității tutelare privind guvernanța corporativă în activitatea Consiliului de Administrație includ:
1. Transparență și responsabilitate - deciziile și acțiunile Consiliului de Administrație să fie comunicate clar și deschis, iar răspunderea pentru rezultate să fie asumată integral.
2. Eficiență și profesionalism - Consiliul de Administrație trebuie să demonstreze competență și eficiență în gestionarea resurselor și a activităților companiei.
3. Protejarea intereselor acționarilor – autoritatea tutelară dorește ca interesele acționarilor să fie prioritare, cu o atenție deosebită acordată creșterii valorii investițiilor și obținerii unui randament adecvat.
4. Gestionarea riscurilor - așteptările includ implementarea unor practici solide de management al riscurilor pentru a proteja compania împotriva incertitudinilor și a asigura continuitatea afacerii.
5. Integritate și etică - consiliul de administrație trebuie să opereze cu integritate, respectând standardele etice și legale, pentru a menține încrederea acționarilor și a altor părți interesate.
6. Implicare strategică - Consiliul să contribuie activ la definirea și implementarea strategiei pe termen lung a companiei, asigurându-se că aceasta rămâne competitivă și sustenabilă.

IX. [bookmark: _bookmark8]Așteptări privind gestionarea riscurilor la nivelul SC Salubritate Branesti SRL


Modul de gestionare a riscurilor pentru SC Salubritate Branesti SRL  considerat acceptabil de către autoritatea publică tutelară este asigurarea unei optimizări eficiente a managementului riscurilor identificate la nivel de societate, prin controlul impactului și a probabilității sale de apariție.
Societatea va dispune de un sistem adecvat de control intern asupra procesului de management al riscurilor, care implică analize independente și regulate, evaluări ale eficacității sistemului și, acolo unde se impune, asigurarea remedierii deficiențelor constatate.
Totodată, Consiliul de Administrație trebuie să asigure un cadru adecvat și eficace aferent controlului intern care să includă funcțiile de administrare, de conformitate și de audit intern, precum și un cadru corespunzător privind raportarea financiară și contabilitatea.
Proiectarea, implementarea și dezvoltarea continuă a unui sistem de control intern viabil sunt posibile numai cu condiția ca sistemul să respecte următoarele cerințe:
a) să fie adaptat dimensiunii, complexității și mediului specific entității;
b) să vizeze toate nivelurile de conducere și toate activitățile/operațiunile;
c) să fie construit cu același „instrumentar“ în toate entitățile publice;
d) să asigure faptul că obiectivele entității vor fi atinse;
e) costurile aplicării sistemului de control intern managerial să fie inferioare beneficiilor rezultate din acesta;
f) să fie guvernat de cerințele generale minimale de management cuprinse în standardele de control intern managerial.
Construirea unui sistem de control intern managerial solid este un proces de durată care necesită eforturi importante din partea întregului personal al entității și, în mod deosebit, din partea personalului cu funcții de conducere.
Controlul intern este un proces la care participă tot personalul societății, inclusiv Consiliul de Administrație, conceput să furnizeze o asigurare rezonabilă privind realizarea următoarelor obiective:
a) desfășurarea activității în condiții de eficiență și rentabilitate;
b) controlul adecvat al riscurilor care pot afecta atingerea obiectivelor societății;
c) furnizarea unor informații corecte, relevante, complete și oportune structurilor implicate în luarea deciziilor în cadrul societăților și utilizatorilor externi ai informațiilor;
d) protejarea patrimoniului;
e) conformitatea activității societatii cu reglementările legale în vigoare, politica și procedurile societatii
f) realizarea, la un nivel corespunzător de calitate, a atribuțiilor, stabilite în concordanta cu propria ei misiune, în condiții de regularitate, eficacitate, economicitate și eficiență;
g) protejarea fondurilor publice împotriva pierderilor datorate erorii, risipei, abuzului sau fraudei;
h) respectarea legii, a reglementărilor și deciziilor conducerii;
i) dezvoltarea și întreținerea unor sisteme de colectare, stocare, prelucrare, actualizare și difuzare a datelor și informațiilor financiare și de conducere, precum și a unor sisteme și proceduri de informare publică adecvată prin rapoarte periodice.
În vederea îndeplinirii acestor obiective, societatea elaborează și revizuiește periodic Politica de control intern pentru ca aceasta să corespundă necesităților și evoluției societății.
Consiliul de Administrație are obligația de a organiza auditorul intern al societății în conformitate cu dispozițiile Legii nr. 672/2002 privind auditul public intern, cu modificările și completările ulterioare. Auditul intern este o examinare metodică realizată în vederea determinării dacă activitățile și rezultatele relative la subiectul examinat satisfac dispozițiile prestabilite și dacă aceste dispoziții sunt puse în operă într-un mod eficace și apt în vederea atingerii obiectivelor Regiei.

X. [bookmark: _bookmark9]Aşteptări ale autorităţii publice tutelare privind cheltuielile de capital, reducerea cheltuielilor şi alte aspecte ale afacerii

Așteptările autorității publice tutelare privind cheltuielile de capital includ alocarea eficientă și strategică a resurselor financiare în proiecte care susțin dezvoltarea durabilă și creșterea competitivității întreprinderii publice. Autoritatea tutelară se așteaptă ca investițiile de capital să fie justificate prin analize riguroase cost-beneficiu și să aducă valoare adăugată pe termen lung. Reducerea cheltuielilor este o prioritate, iar autoritatea publică tutelară se așteaptă la identificarea și eliminarea risipei, optimizarea proceselor și adoptarea de soluții inovatoare pentru reducerea costurilor. Implementarea unor practici de management financiar prudente și transparente este esențială pentru a asigura utilizarea eficientă a fondurilor publice. De asemenea, autoritatea tutelară așteaptă ca întreprinderea să demonstreze responsabilitate și responsabilitate în gestionarea resurselor, menținând în același timp calitatea serviciilor oferite publicului. Acționarii societății doresc ca administratorii și directorii să acționeze în procesul de conducere al societății, pentru performanță financiară sustenabilă urmărind, dar fără a se limita la acestea:
1. Asigurarea performanței economice sustenabile pentru stabilitate operațională. 
2. Reducerea pierderilor, a plăților restante.
3. Optimizarea consumurilor și a costurilor operaționale.
4. Eficientizarea modului de implementare a sistemelor și a proceselor de management din societate.
5. Îmbunătățirea programelor de realizare a investițiilor.
6. Dimensionarea optimă a necesarului de resurse umane, în raport cu nevoile activităților desfășurate și pentru dezvoltarea societății.
7. Îmbunătățirea indicatorului de productivitate a muncii. 

[bookmark: _Toc167624039] Așteptările nefinanciare ale autorității publice tutelare

Așteptările nefinanciare ale autorității publice tutelare includ asigurarea unui nivel înalt de transparență și responsabilitate în toate acțiunile și deciziile întreprinderii publice, contribuind astfel la consolidarea încrederii publicului. Autoritatea tutelară se așteaptă ca administratorii companiei să promoveze o guvernanță corporativă eficientă, și o supraveghere adecvată a managementului. De asemenea, este așteptată respectarea strictă a normelor etice și legale, asigurând, astfel, integritatea operațiunilor și prevenirea oricăror conflicte de interese.
Promovarea sustenabilității și a responsabilității sociale este o altă așteptare majoră, întreprinderea fiind încurajată să implementeze practici ecologice și să sprijine inițiative comunitare. Îmbunătățirea continuă a calității serviciilor oferite publicului este esențială, cu accent pe satisfacerea nevoilor și așteptărilor cetățenilor. Autoritatea tutelară se așteaptă ca întreprinderea să investească în dezvoltarea și bunăstarea angajaților, promovând un mediu de lucru sigur, echitabil și motivant. În plus, este importantă colaborarea și comunicarea eficientă cu toate părțile interesate, pentru a asigura alinierea obiectivelor întreprinderii cu cele ale comunității și ale autorităților publice.


Prezentul document a fost elaborat în temeiul prevederilor OUG 109/2011 privind guvernanța corporativă a întreprinderilor publice, modificată și aprobată prin Legea 111/2016 și ale Normelor metodologice de aplicare a OUG 109/2011, cu modificările și completările ulterioare, aprobate prin HG 722/2016 și reprezintă dezideratele UAT Branesti  cu privire la evoluția societatii pentru următoarea perioadă de patru ani.

